U-I-222/97
Natisni
Opravilna št.:
U-I-222/97
Datum odločitve:
1. 7. 1999
Objavljeno:
OdlUS VIII, 170
ECLI:
ECLI:SI:USRS:1999:U.I.222.97
Akt:
Odlok o gospodarskih javnih službah v Občini Gornja Radgona (Uradni list RS, št. 9/96), 10. čl.
Izrek:
Postopek za oceno zakonitosti drugega odstavka 10. člena Odloka o gospodarskih javnih službah v Občini Gornja Radgona se ustavi.
Evidenčni stavek:
Postopek za oceno ustavnosti in zakonitosti je Ustavno sodišče ustavilo, ker predlagatelj zahteve v danem roku ni dopolnil.
Geslo:
Nepopolna vloga in njena nedopolnitev v določenem roku.
Pravna podlaga:
Zakon o lokalni samoupravi (ZLS), 33. čl.

Zakon o Ustavnem sodišču (ZUstS), 3. odst. 28. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
občinski predpis
Vlagatelj:
Župan Občine Gornja Radgona
Datum vloge:
3. 9. 1997
Vrsta odločitve:
sklep
Vrsta rešitve:
ustavitev
Dokument:
US19560
Dokument v PDF obliki:
U-I-222-97.pdf
115 KB
Prenesite datoteko
U-I-222/97
1.7.1999
S K L E P
Ustavno sodišče je v postopku za oceno zakonitosti, začetem z zahtevo Župana Občine Gornja Radgona, na seji dne 1. julija 1999
s k l e n i l o :
Postopek za oceno zakonitosti drugega odstavka 10. člena Odloka o gospodarskih javnih službah v Občini Gornja Radgona (Uradni list RS, št. 9/96) se ustavi.
O b r a z l o ž i t e v
1. Predlagatelj je vložil zahtevo za oceno zakonitosti določbe Odloka o gospodarskih javnih službah v Občini Gornja Radgona (v nadaljevanju: Odlok), ki predvideva, da "izvajalca dejavnosti na podlagi koncesije izbere Občinski svet na podlagi javnega razpisa". Po njegovem mnenju je izpodbijana določba v nasprotju s 67. členom Zakona o lokalni samoupravi (Uradni list RS, št. 72/93 s spremembami - v nadaljevanju: ZLS). Po navedeni določbi v upravnih stvareh iz občinske pristojnosti odloča na prvi stopnji občinska uprava, na drugi stopnji pa župan, če z zakonom ni določeno drugače. Ker z zakonom ni določeno drugače, meni, da Občinski svet ni pristojen odločati o izbiri koncesionarja, temveč o izbiri z upravno odločbo odloči občinska uprava.
2. Ustavno sodišče je predlagatelja pozvalo, naj izkaže aktivno legitimacijo za vložitev zahteve po določbi petega odstavka 33. člena ZLS. Po tej določbi župan lahko vloži zahtevo za oceno ustavnosti in zakonitosti predpisa občinskega sveta, če meni, da je nezakonit ali protiustaven, vendar le pod pogojem, da je predhodno zadržal njegovo objavo ter zahteval ponovno obravnavo in odločanje na prvi naslednji seji občinskega sveta. V dopisu ga je opozorilo na možnost ustavitve postopka, če zahteva v danem roku ne bo ustrezno dopolnjena. Predlagatelju je bil dopis vročen dne 4. 6. 1998, vendar nanj ni odgovoril. Zato je Ustavno sodišče postopek za oceno zakonitosti izpodbijanega odloka ustavilo.
3. Ustavno sodišče je sprejelo ta sklep na podlagi tretjega odstavka 28. člena Zakona o Ustavnem sodišču (Uradni list RS, št. 15/94 - ZUstS) v sestavi: predsednik Franc Testen ter sodnice in sodniki dr. Janez Čebulj, dr. Zvonko Fišer, dr. Miroslava Geč - Korošec, Lojze Janko, Milojka Modrijan, dr. Mirjam Škrk, dr. Lojze Ude in dr. Dragica Wedam - Lukić. Sklep je sprejelo soglasno.
P r e d s e d n i k :
Franc Testen